stanford-oval/wikipedia huggingface dataset:
Kryoelektronimikroskopia

Kryo-EM:llä kuvattuja GroEL proteiineja 50 000-kertaisella suurennoksella. Tietokoneavusteisesti voidaan saman kuvakulman proteiineista muodostaa päällekkäisiä tarkempia kuvia.
Kryoelektronimikroskopia, elektroni kryomikroskopia tai kryo-EM (engl. cryo-EM) on läpivalaisuelektronimikroskopian (TEM) muoto, jossa näytteen rakennetta tutkitaan läpäisemällä se 200–300 kV elektronisuihkun avulla hyvin kylmissä (kryogeenisissä) olosuhteissa, jotka on tavallisesti saavutettu nestemäisen typen avulla. Elektronisuihku on ikään kuin "valo" ja näytteen tätä "valoa" puoliläpäisevät molekyylit muodostavat suihkulla valaistaessa "varjon" mittalaitteelle, josta näytteen molekyylirakenne voidaan päätellä esimerkiksi sen luonnollisessa eli natiivissa muodossa. Kryo-EM:n käyttö rakennebiologiassa on saavuttanut suosiota 2010-luvulla.
Kryo-EM sopii muun muassa virusten, ribosomien, mitokondrioiden, ionikanavien ja jopa pienten 170 kDa entsyymikompleksien rakennetutkimukseen noin 4.5 Å erotustarkkuudella eli resoluutiolla. Kryo-EM laitteistojen resoluutio on kuitenkin parantunut vuosien myötä ja 2015 mennessä kryo-EM:n avulla on saavutettu jopa 2.2 Å resoluution kuva erään bakteerin entsyymistä (PDB-koodi: 5A1A).
Kryo-ET:n toimintaperiaate. Näytelevyä käännellään kuvauksen aikana.
Kryo-EM:n eräs versio on kryoelektronitomografia (engl. CET, ECT, cryo-ET), jossa tutkitun näytteen eri kulmiin jäätyneistä 2D-kuvista tehdään 3D-ennallistus/kollaasi, eli tomogrammi. Lisäksi näytelevyä käännellään tietokoneohjatusti kuvauksen aikana useamman kuvakulman saamiseksi. Pelkässä kryo-EM:ssä tehdään saman kuvakulman molekyyleistä pelkkä 2D-kuva ilman näytelevyn kääntelyä.
Makromolekyylien rakennetutkimusmenetelmien vertailu

Kryo-EM:ää voidaan myös kutsua natiiviksi elektronimikroskopiaksi, sillä menetelmän hyödyllisiin ominaisuuksiin kuuluu muun muassa se, että tutkittavat aineet ovat tutkimuksen aikana niille luontaisessa eli natiivissa muodossa muun muassa täysin hydratoituneina. Niitä ei tarvitse kiteyttää. Tämän vastakohtana on esimerkiksi röntgenkristallografia, jossa näyte täytyy kiteyttää usein sille ei-luontaisissa oloissa, jolloin kuvatun näytteen rakenne voi poiketa merkittävästi sen biologisissa kudoksissa esiintyvästä rakenteesta. Lisäksi kiteytys voi viedä hyvin runsaasti aikaa. Kryo-EM:n avulla voidaan myös tutkia vaikeasti kiteytettäviä näytteitä, kuten löyhästi sitoutuneiden proteiinikompleksien rakenteita niiden luontaisessa muodossa ja asymmetrisiä kalvoproteiineja, joista jälkimmäisten kiteyttäminen röntgenkristallografiaa varten voi olla mahdotonta.
Röntgenkristallografialla selvitettyjen makromolekyylien resoluutio on tyypillisesti välillä 1.5–2.5 Å ja parhaimmillaan alle 1 Å. Synkrotronitutkimukseen vaaditut kidekoot ovat pienimmillään nanometriluokkaa.
Kryo-EM:ssä tutkittavan aineen massan alarajana on nykyisillä (2018) laitteistoilla ja tekniikoilla on jo noin 64 kDa. Ihanteellisessa tilanteessa teoreettinen massan alaraja on 38 kDa. Tällä hetkellä kryo-EM on lähinnä röntgenkristallografian heikkouksia täydentävä tekniikka. Kryo-EM soveltuu parhaiten suurten biomolekyylikompleksien ja aggregaattien tutkimukseen, röntgenkristallografia puolestaan suuren resoluution tutkimukseen.
| Menetelmä | Edut | Haittapuolet | Sopivat näytteet | Resoluutio |
| --- | --- | --- | --- | --- |
| Röntgenkristallografia |  Suuri resoluutio.  Pitkälle kehitelty menetelmä.  Sopii monen painoisille molekyyleille.  Helppo menetelmä molekyylimallin rakentamiseen. |  Kiteyttäminen on hankalaa.  Diffraktiokuvion saaminen on hankalaa.  Näytteen tulisi yleensä olla kiinteä. |  Kiteytyvät näytteet.  Liukoiset proteiinit, kalvoproteiinit, ribosomit, DNA/RNA ja proteiinikompleksit. | Suuri. |
| NMR-spektroskopia |  Suuri resoluutio.  Liuoksessa esiintyvä natiivi 3D-rakenne saadaan selville.  Sopii dynaamiseen tutkimukseen, eli eri ajanhetkien kuvaamiseen perättäisenä sarjana ("animaationa"). |  Näytteen tulee olla hyvin puhdas.  Näyte on verrattain hankala käsitellä mittausta varten.  Menetelmää on hankalaa käyttää tietokonemallinnukseen. |  15–25 kDa näytteet.  Vesiliukoiset näytteet. | Suuri. |
| Kryo-EM |  Näyte on helppo käsitellä mittausta varten.  Rakenne on natiivissa muodossaan.  Vaaditun mittanäytteen koko on pieni. |  Verrattain pieni resoluutio.  Sopii vain suuripainoisten molekyylien tutkimiseen.  Resoluutio ym. riippuvat pitkälti käytetyistä elektronimikroskooppisista tekniikoista.  Elektronimikroskooppiset laitteistot ovat verrattain kalliita. |  Yli 150 kDa näytteet.  Virukset, kalvoproteiinit, suuret proteiinit, ribosomit, kompleksiyhdisteet. | Verrattain pieni (alle 3.5 Å). |
Biologiset näytteet > Ohuen kalvon menetelmä

Ohuen kalvon menetelmässä nestemäinen näyte levitetään elektronimikroskoopin näytelevyverkkoon alle 500 nm paksuiseksi kalvoksi, sillä yli 1 000 nm kalvoa elektronisuihku ei kykene läpäisemään merkittävästi. Tyypillisesti kalvo jäädytetään nopeasti kastamalla näyte nestemäisellä typellä jäähdytettyyn nestemäiseen etanoliin. Tällä menetelmällä jäähtyminen on kyllin nopeaa estämään tutkittavan aineen rakenteen rikkovien suurten vesikiteiden muodostuminen. Epätasaisen kiteytymisen sijaan tapahtuu tasainen vitrifikaatio. Toisin kuin valomikroskopian valo, elektronit siroavat voimakkaasti ilman kaasuseoksesta: jäädyttämällä näyte voidaan se sijoittaa elektronimikroskoopin vaatimaan vakuumiin, eli lähellä tyhjiötä olevaan tilaan, jossa elektronisuihku voi edetä vapaasti. Jäädytettyä näytettä on myös mahdollista säilyttää useita päiviä ilman merkittävää sublimoitumista.
Vaikka kylmä lämpötila suojaa näytettä hajoamiselta, liian voimakas tai pitkäaikainen elektronisuihkutus voi silti vaurioittaa helposti herkimpiä näytteitä, joten niitä täytyy usein säteilyttää elektronisuihkulla mahdollisimman vähän. Pienten säteilyannosten käyttö kuitenkin vähentää menetelmällä saatujen kuvien tarkkuutta, joten jos on mahdollista, niin tietyssä kulmassa olevista näytemolekyyleistä tehdään tietokoneohjelman avulla automaattisesti päällekkäinen kuvakollaasi. Tämä parantaa kuvatarkkuutta. Tomografisessa menetelmässä näytelevyä tämän lisäksi käännellään 3D-kuvan saamiseksi.
Muut näytteet

Kryo-EM:ää voidaan käyttää myös kuvaamaan näytteitä, jotka ovat liian helposti haihtuvia huoneenlämmössä tapahtuvalle tavalliselle elektronimikroskooppiselle kuvantamiselle. Kryo-EM:ää voidaan käyttää esimerkiksi neste-kiinteä rajapintojen tutkimiseen tai vaikka rikin rakennetutkimukseen, sillä rikki sublimoituu helposti elektronimikroskoopin vakuumissa huoneenlämmössä.
Aiheesta muualla

Wikimedia Commonsissa on kuvia tai muita tiedostoja aiheesta .
EMDB – elektronimikroskooppisesti mitattujen rakenteiden tietopankki.
EMStats – elektronimikroskopian kehitystrendejä, muun muassa resoluutioennätyksiä.
RCSB PDB – proteiinien rakennetietokanta, jonka rakenteet on kerätty muun muassa röntgenkristallografian, NMR:n ja kryo-EM:n avulla.
Esimerkki bakteerin (vas. yllä) karboksisomista. Vas. alla on kryo-EM kuva josta voidaan saada oik. olevia 3D-rakenteen piirteitä selville.
L3

L3 voi viitata muun muassa näihin:
L3, tietotekniikassa kolmannen tason välimuisti
L3, tähtitieteessä eräs Lagrangen pisteistä
Haploryhmä L3 (mtDNA)
L-3 Frunzenets, neuvostoliittolainen sukellusvene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”L3”, voi hakea sivunnimihaulla, laajalla sivunnimihaulla tai tekstihaulla.
Lee Dae-hoon

| Mitalit | Mitalit | Mitalit |  |
| --- | --- | --- | --- |
|  Dae-hoon olympiahopea kaulassaan vuonna 2012. |  Dae-hoon olympiahopea kaulassaan vuonna 2012. |  Dae-hoon olympiahopea kaulassaan vuonna 2012. |  |
Maa:   Etelä-Korea
Miesten taekwondo
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 |  alle 58 kg |  |
|  Pronssia | Rio 2016 | 68 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Gyeongju 2011 | alle 63 kg |  |
|  Kultaa | Puebla 2013 | alle 63 kg |  |
|  Kultaa | Muju 2017 | alle 68 kg |  |
|  Pronssia | Manchester 2019 | alle 68 kg |  |
| Aasian kisat  | Aasian kisat  | Aasian kisat  |  |
|  Kultaa | Guangzhou 2010 | alle 63 kg |  |
|  Kultaa | Incheon 2014 | alle 63 kg |  |
|  Kultaa | Jakarta 2018 | alle 68 kg |  |
| AM-kilpailut  | AM-kilpailut  | AM-kilpailut  |  |
|  Kultaa | Ho Chi Minh City 2012 | alle 58 kg |  |
|  Kultaa | Tashkent 2014 | alle 63 kg |  |
Lee Dae-hoon (kor. 이대훈, s. 5. helmikuuta 1992 Soul) on eteläkorealainen taekwondoin. Hän saavutti olympiahopeaa kesäolympialaisissa 2012 ja -pronssia 2016. Hän on voittanut kolmesti sekä maailmanmestaruuden että kultaa Aasian kisoista ja kahdesti Aasian-mestaruuden 58–68-kiloisten sarjoissa.
Lee on palkittu kahdesti WTF:n vuoden urheilijaksi.
Taekwondoura

Lee kilpaili nuorten tasolla Aasian mestaruuskisoissa, jossa hän sijoittui neljännesvälieriin alle 59-kiloisissa.
Taekwondoura > 2010

Lee otteli aikuisten tasolla ensimmäisen kerran 2010 Aasian kisoissa, Kiinassa. Hän eteni aina loppuotteluun saakka, jossa hän kohtasi Nacha Punthongin. Sitä ennen hän voitti välierässä Tshomlee Gon pistein 5–4. Lee voitti loppuottelussa Punthongin pistein 10–9.
Taekwondoura > 2011

Lee otteli ensimmäisen kerran MM-kilpailuissa Etelä-Koreassa. Hän eteni alle 63-kiloisten sarjassa loppuotteluun saakka, jossa voitti Michael Harveyn pistein 5–2. Lee osallistui myös vuoden 2012 Olympialaisten karsintoihin. Hän otteli alle 58-kiloisten sarjassa, jossa päätyi pronssiotteluun hävittyään Gabriel Mercedesille pistein 14–12. Lee otteli vielä Ranskan avoimissa alle 58-kiloisten sarjassa, jossa hän voitti pronssia.
Taekwondoura > 2012

Lee aloitti vuoden 2012 osallistumalla Aasian-mestaruuskisoihin alle 58-kiloisten sarjassa. Hän myös saavutti kultaa turnauksessa voitettuaan Pen-ek Karaketin pistein 8–4.
Olympialaisissa Lee kohtasi avauskierroksella Pen-ek Karaket, jonka hän voitti 8–7. Puolivälierissä Lee voitti myös niukasti vastustajansa Tamer Bayoumin pistein 11–10 ja välierissä Aleksey Denisenkon 7–6. Loppuottelussa hän kohtasi Joel Gonzálezin, jolle Lee hävisi pistein 17–8.
Taekwondoura > 2013

2013 Lee kilpaili toisissa MM-kilpailuissaan alle 63-kiloisten sarjassa. Hän eteni loppuotteluun saakka, jossa voitti Abel Mendozan pistein 16–4. Lee kilpaili vielä Manchesterin Grand Prix'ssa, jossa hänen kisat päättyivät puolivälieriin hävittyään Aleksey Denisenkolle pistein 8–5.
Taekwondoura > 2014

Lee voitti 2014 kultaa sekä Aasian-mestaruuskilpailuissa että Aasian kisoissa alle 63 kg:n painoluokassa. Hän voitti myös Suzhoun Grand Prix -kilpailujen 68-kiloisten sarjan.
Taekwondoura > 2015

Lee karsiutui vuoden 2015 MM-kilpailujen 63 kg:n sarjan neljännesvälierissä. Hän voitti samana vuonna Qatarin, Australian ja Indonesian avoimet sekä Manchesterin ja Méxicon Grand Prix -kilpailut.
Taekwondoura > 2016

Lee saavutti olympiapronssia 68 kg:n painoluokassa Rio de Janeirossa 2016. Pronssiottelussa hän voitti belgialaisen  Jaouad Achabin pistein 11–7. Hän voitti samana vuonna Saksan avoimet ja Bakun Grand Prix -finaalin.
Taekwondoura > 2017

Lee voitti 68-kiloisten maailmanmestaruuden Mujussa 2017 kukistettuaan loppuottelussa Taiwanin Huang Yu-Jenin pistein 26–8. Hän voitti Moskovan, Rabatin ja Abidjanin Grand Prix -kilpailut, Venäjän avoimet sekä Wuxin Grand Slamin.
Taekwondoura > 2018

Lee voitti 68 kg:n sarjan Jakartan Aasian kisoissa sekä Romin, Taoyuanin, Manchesterin ja Fujairahin Grand Prix -kilpailut.
Taekwondoura > 2019

Lee saavutti Manchesterin MM-kilpailuissa pronssia 68 kg:n painoluokassa. Hän voitti Moskovan Grand Prix -finaalin ja Wuxin Grand Slam -kilpailun.
Köpenickin linna

Köpenickin linna Dahmejoen yli nähtynä.
Köpenickin linna on aiemmin Hohenzollernien käytössä ollut linna Berliinin Köpenickin kaupunginosassa, Dahmejoen rannalla.
Linnan rakennutti silloinen Brandenburgin kruununprinssi ja tuleva Preussin kuningas Fredrik I vanhan metsästysmajansa paikalle vuosina 1677–1681. Hollantilaistyylistä barokkia edustaneen rakennuksen suunnitteli Rutger van Langervelt. Sitä laajennettiin vuosina 1682–1688 Johann Arnold Neringin suunnitelmien mukaan kahdella siipirakennuksella. Linnan sisätilat ovat ylelliset ja täynnä upeita kattomaalauksia sekä koristeellisia stukkotöitä. Linnan vaakunsalissa pidettiin vuonna 1730 kruununprinssi Fredrikin (tuleva kuningas Fredrik II Suuri) ja hänen ystävänsä Hans Hermann von Katten sotaoikeudenkäynti, kun heitä syytettiin maanpakoyrityksen valmistelusta.
Köpenickin linna on nykyisin Berliinin taideteollisuusmuseo Kunstgewerbemuseumin sivutoimipiste, jossa esitellään renessanssin, barokin ja rokokooajan koriste-esineitä ja huonekaluja.
Aiheesta muualla

Kuvia tai muita tiedostoja aiheesta Köpenickin linna Wikimedia Commonsissa
Käsipallo kesäolympialaisissa 2008

Käsipallo
Pekingin vuoden 2008 kesäolympialaisissa pelattiin käsipalloa sekä miehissä että naisissa. Kummankin sukupuolen olympiaturnaukseen osallistui 12 maata, jotka jaettiin kahteen alkulohkoon. Alkulohkojen neljä parasta maata etenivät pudotuspelivaiheeseen, jonka lopuksi pelattiin finaali ja pronssiottelu.
Alkulohkojen ottelut pelattiin 7 000 katsojaa vetäneessä olympiaurheilukeskuksessa. Jatkopelit pelattiin kansallisella sisäurheilustadionilla, johon mahtui olympialaisten aikana 19 000 katsojaa.
Mitalistit

| 0 | 1 | 2 | 3 |
| --- | --- | --- | --- |
| Sarja | Kultaa | Hopeaa | Pronssia |
| Miehet |  Ranska   Luc Abalo   Joël Abati   Cédric Burdet   Didier Dinart   Jérôme Fernandez   Michaël Guigou   Bertrand Gille   Guillaume Gille   Olivier Girault   Nikola Karabatić   Daouda Karaboué   Christophe Kempe   Daniel Narcisse   Thierry Omeyer   Cédric Paty   Valmentaja: Claude Onesta |  Islanti   Sturla Ásgeirsson   Arnór Atlason   Bjarni Fritzson   Logi Eldon Geirsson   Snorri Steinn Guðjónsson   Hreiðar Guðmundsson   Róbert Gunnarsson   Björgvin Páll Gustavsson   Ásgeir Örn Hallgrímsson   Ingimundur Ingimundarson   Sverre Andreas Jakobsson   Alexander Petersson   Guðjón Valur Sigurðsson   Sigfús Sigurðsson   Ólafur Stefánsson   Valmentaja: Guðmundur Guðmundsson |  Espanja   David Barrufet   Ion Belaustegui   David Davis   Alberto Entrerríos   Raúl Entrerríos   Rubén Garabaya   Juanín García   José Hombrados   Demetrio Lozano   Cristian Malmagro   Carlos Prieto   Albert Rocas   Iker Romero   Víctor Tomás   Valmentaja: Juan Carlos Pastor |
| Naiset |  Norja   Ragnhild Aamodt   Karoline Dyhre Breivang   Marit Malm Frafjord   Kari Aalvik Grimsbø   Gro Hammerseng   Kari Mette Johansen   Tonje Larsen   Katrine Lunde Haraldsen   Kristine Lunde   Katja Nyberg   Tonje Nøstvold   Linn-Kristin Riegelhuth   Gøril Snorroeggen   Else-Marthe Sørlie-Lybekk   Valmentaja: Marit Breivik |  Venäjä   Jekaterina Andrjušina   Irina Blisnova   Jelena Dmitrijeva   Anna Karejeva   Jekaterina Marennikova   Jelena Poljonova   Irina Poltorazkaja   Ljudmila Postnova   Oksana Romenskaja   Natalja Šipilova   Marija Sidorova   Inna Suslina   Emilija Turei   Jana Uskova   Valmentaja: Jevgeni Trefilov |  Etelä-Korea   An Jung-hwa   Bae Min-hee   Choi Im-jeong   Hong Jeong-ho   Huh Soon-young   Kim Cha-youn   Kim Nam-sun   Kim On-a   Lee Min-hee   Moon Pil-hee   Oh Seong-ok   Oh Young-ran   Park Chung-hee   Song Hai-rim   Valmentaja: Lim Young-chul |
Osallistujat > Miehet

| 0 | 1 | 2 |
| --- | --- | --- |
|  Lohko A  Brasilia   Espanja   Kiina   Kroatia   Puola   Ranska |  |  Lohko B  Egypti   Etelä-Korea   Islanti   Saksa   Tanska   Venäjä |
Osallistujat > Naiset

| 0 | 1 | 2 |
| --- | --- | --- |
|  Lohko A  Angola   Kazakstan   Kiina   Norja   Ranska   Romania |  |  Lohko B  Brasilia   Etelä-Korea   Ruotsi   Saksa   Unkari   Venäjä |
Pekingin olympiafinaalin käsipalloareena.
Ranskan miesten joukkue palkitaan kultamitaleilla.
Kumba (elokuva)

| Kumba> Khumba |
| --- | --- |

Ohjaaja:  Anthony Silverston
Käsikirjoittaja:  Raffaella Delle, Donne ja Anthony Silverston
Tuottaja:  Michael Auret, Mike Buckland, Basil Ford, Stuart Forrest, Jean-Michel Koening, Ned Lott, James Middleton, Edward Noeltner, Firoza Rahim, Anthony Silverston ja Vanessa Sinden
Säveltäjä:  Bruce Retief
Pääosat:  Jake T. Austin ja Adrian Rhodes
Valmistustiedot
Valmistusmaa:  Etelä-Afrikka
Tuotantoyhtiö:  Triggerfish Animation
Levittäjä:  ADS Service Netflix
Ensi-ilta:  25.10.2013 (Etelä-Afrikka)
Kesto:  1h 22min
Alkuperäiskieli:  englanti
Budjetti:  20 miljoonaa dollaria
Tuotto:  28,42 miljoonaa dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Kumba (videolevityksessä myös Kumba – puoliraidallinen seepra, engl. Khumba) on vuonna 2013 julkaistu eteläafrikkalainen animaatioelokuva. Variety-lehden elokuva-arvostelussa Kumban esikuvaksi ja vertailukohdaksi nostetaan Disney-klassikko Leijonakuningas (1994). Arvostelu näkee aiheen valinnassa ja käsittelyssä myös rotuerottelun tematiikkaa.
Kumba on eteläafrikkalaisen animaatioyritys Triggerfishin toinen täyspitkä animaatioelokuva, ja sitä pidetään yrityksen ensimmäistä tuotantoa parempana. Teknisessä mielessä elokuvan 3D-version antamaa lisä arvioidaan kuitenkin vähäiseksi 2D-versioon nähden.
Juoni

Elokuvassa seurataan pienen mutta pontevan, ulkoasultaan muista poikkeavan seepran seikkailua. Kumba-seepra syntyy etuosaltaan raidallisena, mutta takapäästään valkoisena. Kun seepralauma ja muut savannin eläimet joutuvat kuivuuden keskelle, taikauskoinen lauma haluaa nähdä pienokaisen raitojen puuttumisen olevan yhteydessä sateettomuuteen. Kumba ei tästä lannistu, vaan lähtee etsimään myyttistä keidasta, josta vesipulaan saataisiin helpotusta. Matkasta muodostuu seikkailu, jonka aikana pieni seepra löytää monia ystäviä ja kohtaa tovereineen useita vaaroja. Kumba oppii arvostamaan omaa erilaisuuttaan ja matkakumppaniensa vahvuuksia.
Ääninäyttelijät

| Alkuperäinen ääninäyttelijä | Suomenkielinen ääninäyttelijä | Rooli |
| --- | --- | --- |
| Jake T. Austin | Antti L. J. Pääkkönen | Kumba (seepra) |
| Richard E. Grant | Jari Salo | Bradley (eteläafrikanstrutsi) |
| Loretta Devine | Elise Langenoja | Mama V (gnuutantilooppi) |
| Steve Buscemi | Joonathan Kettunen | Skalk (hyeenakoira) |
| AnnaSophia Robb | Raili Raitala | Tombi (seepra) |
| Laurence Fishburne | Juha Paananen | Seko (seepra) |
| Liam Neeson | Sasu Moilanen | Phango (leopardi) |
| Markus Niemi, Ella Pyhältö, Kristina Vahvaselkä, Minna Tasanto ja Julia Tasanto | Markus Niemi, Ella Pyhältö, Kristina Vahvaselkä, Minna Tasanto ja Julia Tasanto | Muissa rooleissa |
Suomenkielisen dialogin on kääntänyt Anna Holknekt.
Palkintoja

Elokuvan ohjaaja ja tuotantoyritys voittivat useita palkintoja animaatioelokuvalla. Kumba sai muun muassa Afrikan elokuva-akatemian palkinnon (AMAA, Africa Movie Academy Award) ja Sansibarin kansainvälisen elokuvafestivaalin (ZIFF, Zanzibar International Film Festival) palkinnon sekä Etelä-Afrikan elokuva- ja televisiopalkinnon (SAFTA, South African Film and Television Award) vuoden parhaasta animaatio-elokuvasta, sekä kiinalaisen Setsuanin televisiofestivaalin Kultainen panda -palkinnot parhaasta animaatiosta ja parhaasta ulkomaisesta animaatiosta.
Aiheesta muualla

Kumba (elokuvan traileri) (suomeksi) (youtube.com)
Könönpellon työväentalo Huvipirtti

| Könönpellon työväentalo Huvipirtti |
| --- | --- |
 Könönpellon työväenyhdistyksen talo 1953.
Osoite:  Ahvenistontie 2
Sijainti:  Varkaus, Könönpelto
Koordinaatit:  62°17′56″N, 27°56′17″E
Valmistumisvuosi:  1953
Suunnittelija:  Kalevi Väyrynen
Rakennuttaja:  Könönpellon Sosialidemokraattinen Työväenyhdistys ry
Omistaja:  Könönpellon Sosialidemokraattinen Työväenyhdistys ry
Runkorakenne:  kivi/ranko
Julkisivumateriaali:  kivi/lauta
Kerrosluku:  2
Kerrosala:  696 neliömetriä
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Huvipirtti on Varkauden kaupungin Könönpellon lähiössä sijaitseva työväentalo.
Historiaa

Könönpellon sosialidemokraattinen työväenyhdistys perustettiin vuonna 1945. Perustavan kokouksen yhteydessä jäseniksi liittyi 15 henkilöä. Työväentaloa alettiin suunnitella saman tien, ja se valmistui vuonna 1953. Suunnittelija oli arkkitehti Kalevi Väyrynen. Talosta tehtiin kaksikerroksinen: alakerta kivestä ja toinen, ”juhlakerros” rankorakenteisena. Talon pinta-ala on 696 neliömetriä, ja siihen kuuluu juhlasali, jossa näyttämö ja parveke, lisäksi on kahvio sekä talonmiehen asunto. Talon nimeämiseksi järjestettiin nimikilpailu, jonka voittaja julistettiin keväällä 1953 vietetyissä avajaisissa. Vuonna 1964 talo maalattiin ulkoa talkoilla, vuonna 1987 talon korjausta varten taas saatiin rahaa opetusministeriöltä. Vuokralla talossa on ollut muun muassa Varkauden kaupunki ja eläkeläisjärjestöjä. 2010-luvulla Huvipirtillä on pidetty Varkauden Tarmo ry:n pöytätennisjaoston harjoituksia. Talo on ilmeisesti edelleen Könönpellon sosialidemokraattisen työväenyhdistyksen omistuksessa.
Kuuskoski

Kuuskoski on seuraavien henkilöiden sukunimi:
Eeva Kuuskoski (ent. Kuuskoski-Vikatmaa, s. 1946), lääkäri, poliitikko ja ministeri (Kokoomus, Keskustapuolue)
Helena Kuuskoski (1919–2013), tekstiilitaiteilija
Martti Kuuskoski (1917–2011), näyttelijä ja taiteilija, Helena Kuuskosken puoliso
Reino Kuuskoski (1907–1965), virkamies, hallintotuomari, eduskunnan oikeusasiamies ja oikeusministeri, Suomen pääministeri 1958
Urpo Kuuskoski (1905–1982), filosofian tohtori, yliopettaja ja oppikirjojen tekijä
Viljo Kuuskoski (1911–1994) tekniikan tutkija, professori, Ammattikasvatushallituksen pääjohtaja
Kulttuurinen mosaiikki

Kulttuurinen mosaiikki (ransk. la mosaïque culturelle canadienne) on termi, jota käytetään kuvaamaan Kanadan etnisiä ryhmiä, kieliä ja kulttuureja. John Murray Gibbon käytti ensimmäisenä termiä mosaiikki kuvaamaan kanadalaista yhteiskuntaa vuonna 1938 julkaistussa teoksessaan Canadian Mosaic. Gibbon vastusti yhdysvaltalaista käsitettä sulatusuunista, jonka hän näki pyrkivän siirtolaisten sulauttamiseen amerikkalaiseen kulttuuriin.
Käännös suomeksi
Kulttuurin ritarikunta

Ritarikunnan tunnuksia
Kulttuurin ritarikunta (jap. 文化勲章, Bunka-kunshō) on japanilainen ritarikunta. Se on perustettu 11. helmikuuta 1937 pääministeri Hiroyuki Hirotan aloitteesta.
Japanin opetusministeri valitsee ritarikunnalla palkittavat kulttuurillisesti ansioituneiden henkilöiden joukosta saamiensa suositusten perusteella. Japanin hallitus vahvistaa nimitykset tämän jälkeen. Ritarikunnan tunnukset luovuttaa kuitenkin keisari henkilökohtaisesti kulttuurin päivänä (3. marraskuuta). Ritarikunnan saajat ovat oikeutettuja elinikäiseen rahalliseen stipendiin. Saajan ei tarvitse olla Japanin kansalainen.
Ritarikunnassa on vain yksi luokka:
ritarikunnan nauha
Kutaisin lentoasema

Kutaisin lentoasema (IATA: KUT, ICAO: UGKO) on Georgian Kutaisissa sijaitseva lentoasema. Kutaisin lentoasema on Georgian toiseksi vilkkain. Lentoasema sijaitsee 14 kilometriä Kutaisin kaupungista lounaaseen. Vuoden 2019 kesäkuussa Wizz Air ilmoitti aloittavansa suorat lennot Kutaisista Turkuun vuoden 2020 kesällä.
Historia

Lentoasema suljettiin vuonna 2011 uudistustöitä varten. Lentoasema avattiin uudelleen syyskuussa 2012. Kutaisista lentävät pääasiassa halpalentoyhtiöt kuten Wizz Air. Lentokentällä tehdään isoja laajennustöitä ja lentoasema odottaa, että vuonna 2020 Kutaisiin lentäisi miljoona matkustajaa.